Szandarzi chyciyli samobōjcy
Policyjōny z cieszyńskij kōmyndy uretowali 25-latka, co prōbowoł sie pozbyć życiŏ. Gibkŏ ryakcyjŏ i spōłpraca policyjōnōw dokludziyła do ôdnŏdniyńciŏ desperata. Policyjōny chyciyli go w ôstatnij chwili.
W wtorek na wieczōr po godzinie 19 dinst policyje w Cieszynie ôstoł powiadōmiōny, iże 25-letni miyszkaniec Cieszyna chce popołnić samobōjstwo. Podle sebranych ôd dinstu informacyji chop mioł łyknōńć niyôkryślōnõ wielość roztōmajtych medycyn. Policyjōn zarŏz ôbsztalowoł plac zamiyszkaniŏ 25-latka i skerowoł tam patrol interwyncyjny. Po chwili policyjōny byli już na miyjscu. Wytrzaśli dźwiyrze ôd pōmiyszkaniŏ, ale żŏdnego tam niy było. Informacyjŏ ô miyszkańcu Cieszyna społym z jego rysopisym ôstała przekŏzanŏ wszyjskim patrolom. Sytuacyjŏ była barzo uwŏżnŏ. Piyrsi chopa dozdrzeli policyjōny patrolu interwyncyjnego jak tyż wywiadowcy z cieszyńskij kōmyndy. Desperat stoł na moście. Jak ôbejzdrzoł radiowōz, to wziōn przechodzić na drugõ strōnã barierki. Policyjōny wiedzieli, iże ważnŏ ja kożdŏ sekunda, tōż zarŏz ciepli sie w jego strōnã i go chyciyli. 25-latek ôstoł przekŏzany retownikōm medycznym i przewieziōny do lazarytu.
Fot.: KPP Cieszyn
szl_Latn szl_Latn szl_Latn nno_Latn